# Domna Khomiuk

Domna Maksimovna Khomiuk (en rus: Домна Максимовна Хомюк, cognom transliterat també: Khomyuk, Khomjuk, Homiuk, Homuk o Khumjuk, de soltera: Zakhàrova (en rus: Захарова)) (Koarrdõgk, Murmansk 10 de setembre de 1954) és una escriptora i música sami kildin de nacionalitat russa, que treballa per la recuperació de la llengua i la cultura sami a Rússia.
Va néixer a la siida Koarrdõgk (en sami kildin: Коа̄ррдэгк) en una família de nou fills. Els seus pares eren ramaders de rens i veterans de la segona Guerra mundial. A la dècada dels 60 la família, va traslladar-se a la petita ciutat Luyavr (en sami kildin: Луяввьр, en rus: Ловозеро (Lovòzero)), igual que molts altres samis. Khomiuk va estudiar zootècnica a 'Escola Tècnica d'Agricultura de Sortavala i va treballar en una cooperativa agrícola i després en l'administració.
Khomiuk de petita estava familiaritzada amb el luvvt (en sami kildin: лыввьт), la varietat kildin del yoik, ja que la seva mare n'era una cantant coneguda. Ella va començar a involucrar-se en l'estudi i la recuperació d'aquest cant tradicional la dècada dels 2000, en col·laboració amb l'organització sami Juoigiid searvi (associació de yoikers). Des de llavors ha participat en diversos concerts i altres projectes relacionats amb a cultura sami arreu d'Europa, ha fundat un cor infantil, ha format part de diferents organitzacions samis, i ha organitzat classes de sami kildin per a infants.
El 2002 es va presentar per primera vegada en el concurs de música Sámi Grand Prix en la categoria de yoik, amb el luvvt Luojavr sobre la seva ciutat Lovozero. Els anys 2003 i 2019 hi va participar junt amb la seva germana Anfissa Aguéieva, en la mateixa categoria. El 2019 li va ser concedir el premi Áillohaš per la seva trajectòria en la música sami i per la seva tasca de recuperació i difusió del luvvt. Va tornar a competir en el Sámi Grand Prix el 2021 amb el luvvt Па̄ррьшя вӣгэтҍ (Parrša vigket) amb lletra basada en un poema seu sobre un noi que s'equivoca però aprèn dels seus errors.

## Referències

* 1 2 3 4 Альманах саамской литературы (en rus). Moscou: живая классика, 2019, p. 226-227. ISBN 978-5-4489-0229-1.
* ↑ «Коа̄ррдэгк» (en en sami kildin i rus). [Consulta: 16 novembre 2021].
* ↑ «История саамской семьи в летописи Великой Отечественной войны» (en rus). Arxivat de l'original el 2021-04-17. [Consulta: 27 desembre 2020].
* ↑ «А новая страница открывается» (en rus). [Consulta: 27 desembre 2020].
* 1 2 Дежкина, Галина «В Мончегорске прошел вечер «Маленький народ Большого Севера»». Хибины.com, 17-11-2016.
* ↑ Anti, Kila «Leudejeaddjit lassánit» (en sami del nord). Ávvir, 21-11-2018.
* ↑ «Сохраняя традиции. 6 февраля - Международный день саамов». [Consulta: 27 desembre 2020].
* ↑ «Сохраняя традиции. 6 февраля - Международный день саамов - ГТРК «Мурман»» (en rus). [Consulta: 27 desembre 2020].
* ↑ «В Мурманске в онлайн-формате прошла международная выставка «Сокровища саамской земли» — родныеязыки.рф» (en rus). Arxivat de l'original el 2021-01-27. [Consulta: 27 desembre 2020].
* 1 2 Larsen, Dan Robert «Áillohaš-prisen til en beveget Domna Khomjuk». NRK, 21-04-2019.
* ↑ Johnson, Arne Ivar «Juoigiid Searvi veahkeha amas levd-juoiganmálle jávkat». NRK, 25-02-2016.
* ↑ «Gehtja ålles Sámi Grand Prix ådåsis». NRK.
* ↑ Hætta, Wenche Marie. «Sámi Grand Prix-leksikon» (en noruec bokmål), 29-03-2007. [Consulta: 27 desembre 2020].
* ↑ Norvang, Kolbjørn «Sámi Grand Prix – guldal oasážiid luđiin ja šuoŋain dás» (en sami septentrional). NRK, 03-04-2021 [Consulta: 10 abril 2021].
* ↑ Sámi Grand Prix 2021 https://tv.nrk.no/program/SAPP63009021